Diari Oficial de la Generalitat Valenciana


Sumari del DOGV 7125, del 04-10-2013 (2013/9518)

Informació pública de la subhasta de l'expedient número H-49-9323-J.
--------------------------------------------------------------------

### Dades del document

Número de DOGV
:   7125

Data del DOGV
:   04-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9518


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la subhasta de l'expedient número L-15-1797-O. [2013/9518]  
El president de la Junta Arbitral de Transports de València comunica:  
La Junta Arbitral de Transports de València ha dut a terme els tràmits oportuns i ha adoptat un acord respecte a l'expedient N-40-8072-N, seguit a instàncies de Transportes Montserrat Calero, SL, amb domicili al carrer Serra d'Aitana, 17, polígon industrial La Lloma d'Aldaia (València). A conseqüència d'haver sigut refusada la mercaderia transportada tant pel remitent com pel consignatari, es durà a terme la informació pública de la subhasta, per un termini de 10 dies abans de la data de la primera subhasta, del material que després s'especificarà, i l'acte de rematada tindrà lloc en els salons d'esta Conselleria, situada en la Ciutat Administrativa 9 d'Octubre, torre 1, carrer Castán Tobeñas, 77, 9a planta, de València, el dia 4 de novembre de 2013 a les 12.00 hores, amb les prevencions següents:  
Primer. Les postures hauran de realitzar-se a l'alça a partir del preu indicat com a base de licitació.   
Segon. Des de l'anunci fins a la data de la subhasta les postures es faran per escrit, en sobre tancat, en què s'inclourà el resguard de la fiança, i es presentaran davant del president de la Junta Arbitral de Transports de València i en el domicili citat de la Conselleria d'Infraestructures, Territori i Medi Ambient. L'obertura, que serà pública, es farà a les 12.00 hores del ja citat 4 de novembre de 2013, en el lloc indicat.  
El sobre amb l'oferta i el resguard de la fiança haurà de tindre consignat en la portada el número d'expedient objecte de la subhasta a què es concorre.  
Tercer. Només l'executant podrà fer postura en qualitat de cedir la rematada a un tercer.  
Quart. Per a prendre part en la subhasta, els licitadors hauran d'ingressar prèviament en el compte número 7793-7442-51-3446798585, de l'entitat bancària Bankia, una fiança prèvia del 10 per cent del preu de taxació (valoració) que servix de tipus per a la subhasta, sense la qual no podran ser admesos a licitació. Este 10 per cent sobre el tipus serà fix per a qualsevol de les dates de subhasta.  
Quint. Els adjudicataris dels béns hauran de completar el pagament a l'acte davant de la mesa de subhasta o per mitjà d'ingrés en el compte citat, immediatament després de l'adjudicació o l'endemà hàbil del dia de la subhasta.  
L'adjudicatari perdrà el seu dret si no fa el pagament en la forma i en la data indicades, i també, si és el cas, la quantitat depositada com a fiança prèvia a la licitació.  
Si no hi ha postors en la primera subhasta, s'assenyala per a la segona el 5 de novembre de 2013, a les 12.00 hores, en el mateix lloc, per a la qual servirà de tipus el 75 per cent de la valoració.  
La tercera subhasta es durà a terme, si és el cas, el 6 de novembre de 2013, a les 12.00 hores, en el mateix lloc. La postura mínima serà de 2.500 euros, i la subhasta es declararà deserta en les ofertes inferiors a esta quantitat.  
Béns objecte de la subhasta:  
1 bobina d'acer, PB PREL 1205x0,80 Silver Metalic.  
El preu de taxació (valoració) d'esta mercaderia és de 4.200 euros (quatre mil dos-cents euros).  
Este material està depositat, perquè siga comprovat, en els locals de l'empresa depositària, Transportes Montserrat Calero, SL, amb domicili en el carrer Serra d'Aitana, 17, polígon industrial La Lloma d'Aldaia (València).  
  
València, 23 de setembre de 2013.- El president de la Junta Arbitral de Transports de València: Ramón Escrig Moreno.